Trine Skei Grande lover barnehagelærerløft
Samtidig varslet hun Venstres landsmøte fredag ettermiddag om at hun vil gå inn for at Venstre skal fjerne kontantstøtten - til sterk applaus blant delegatene. Venstre har nå en programformulering som langt på vei understøtter kontantstøtten. Etter regjeringsskiftet i fjor høst gikk antallet barnehageplasser i Norge ned, etter at de fire ikke-sosialiske flertallspartiene avtalte å ta penger fra barnehagene for å styrke kontantstøtteordningen for de som ikke har barn i barnehagene. Da Grande åpnet Venstres landsmøte, tok hun langt på vei et oppgjør med denne tendensen. VG+: Trine Skei Grande klør etter mer makt - 96,6 prosent av alle tre til fem åringer i Norge går i barnehage. Det er bra, sa Venstre-lederen, men så fortsatte hun: - Problemet er de 3,4 prosentene som ikke går i barnehage. Vi vet at barn av foreldre med lav utdanning og inntekt, som benytter barnehage minst.Det er bare rundt 60 prosent av minoritetsspråklige barn som går i barnehage, sa Trine Skei Grande. Vekk med kontantstøtten Hun var krystallklar om kontantstøttens fremtid hvis Venstre får bestemme: - Vi kan ikke holde oss med ordninger som reellt sett motvirker likestilling. Derfor må vi - når vi har innført en reell rett til barnehageplass til alle fra fylte ett år - avvikle kontantstøtteordningen, sa Venstre-lederen. Kjernetid Venstre vil også gjøre barnehagene billigere og mer tilgjengelig for de svakeste grruppene, gjennom å tilby gratis kjernetid - noe som nå er forbeholdt barn i noen bydeler i Oslo og Bergen. Grande lanserte fredag et forslag om at alle barn mellom tre og fem år skal få tilbud om gratis kjernetid - en halv dags plass - i barnehagene. - Det er omlag 20 000 barnehagelærere som i dag ikke jobber i barnehagene. Trolig vil mange av disse komme tilbake dersom lønns- og arbeidsforholdene var bedre, sa Venstre-lederen i sin tale til Venstres landsmøte på Fornebu fredag ettermiddag.
Venstre vil by på høyere lønn til førskolelærerne, og fire timer gratis barnehage for alle barn, dersom Trine Skei Grande får det som hun vil sammen med Høyre-Frp regjeringen.